**Bing** on otsingumootor, mille on välja töötanud ja mida haldab Microsoft. Teenuse eelkäijateks olid Microsofti eelmised otsingumootorid **MSN Search**, **Windows Live Search** ja hiljem **Live Search**. Bing pakub mitmesuguseid otsinguvõimalusi, sealhulgas veebi-, video-, pildi- ja kaardiotsinguid. See töötati välja kasutades ASP.NETi.

Bingi avaldas Live Searchi asendusena Microsofti tegevjuht Steve Ballmer 28. mail 2009 San Diegos toimunud konverentsil "All Things Digital". See tehti avalikuks 1. juunil 2009. Tähelepanuväärsed uued funktsioonid olid otsingusoovitused päringute sisestamise ajal ning otsinguga seotud päringute loetelu, mis põhines semantilisel tehnoloogial Powerset. Microsoft omandas Powerseti 2008. aastal.

2009. aasta juulis kuulutasid Microsoft ja Yahoo! välja, et Bing võtab üle Yahoo! Searchi. Kõik Yahoo! Searchi kliendid olid Bingi kasutamisele üle läinud 2012. aasta alguseks. Seda kokkulepet aga muudeti 2015. aastal nii, et Yahoo! pidi kasutama Bingi ainult suuremal osal otsingutest.

2011. aasta oktoobris teatas Microsoft, et nad töötavad uue *back-end* otsingu infrastruktuuri kallal, mille eesmärgiks oli pakkuda kiiremaid ja veidi asjakohasemaid otsingutulemusi kasutajate jaoks. Uus tehnoloogia Tiger integreeriti Bingi ülemaailmselt sama aasta augustis. 2012. aasta mais teatas Microsoft oma otsingumootori uuest välimusest, mis sisaldas ka küljeriba. See otsib kasutajate sotsiaalvõrgustikest teavet, et teha otsingupäringud kohasemaks.

2018. aasta oktoobri seisuga on Bing suuruselt kolmas otsingumootor USAs, päringumahuga 4,58%, Google (77%) ja Baidu (14,63%) taga.

Ajalugu
-------

### MSN Search

Microsoft käivitas MSN Searchi 1998. aasta kolmandas kvartalis kasutades otsingutulemusi Inktomist. See koosnes otsingumootorist, indeksist ja veebiämblikust (*web crawler*).

### Windows Live Search

Esimene avalik beetaversioon Windows Live Searchist avaldati 8. märtsil 2006, lõplik väljaanne tuli 11. septembril 2006, asendades MSN Searchi. Uues otsingumootoris olid kasutusel vaheribad, milles sisaldusid veeb, uudised, pildid, muusika, oma töölaud ja Microsoft Encarta.

MSN Searchi üleminekul Windows Live Searchile lõpetas Microsoft Picsearchi kasutamise oma pildiotsingutel. Kasutama hakati endatoodetud pildiotsingut, milleks kasutati enda pildiotsingu algoritme.

### Live Search

21. märtsil 2007 teatas Microsoft, et nad eraldavad oma otsinguarenduse Windows Live teenuste perest, nimetades teenuse ümber Live Searchiks. Teenus integreeriti Live Searchi ja Ad Platformi teenustesse, mille eesotsas oli Satya Nadella. Selle muutusega kaasnes Live Searchi liitumine Microsoft adCenteriga.

### Bing

Microsoftil tekkis probleem kaubamärgiga, mille tekitas toote algusesse lisatud "Live". Microsofti otsinguteenuste uue kuvandi loomisega nimetati Live Search ametlikult Bingiks ümber 3. juunil 2009.

Microsoft otsustas, et valitud nimi "Bing" on meeldejääv, lühike, lihtsasti kirjutatav ning funktsioneeriks ka URLina üle maailma. Sõna tuletaks inimestele meelde heli, mida tehakse "avastamisel ja otsuste tegemisel."  Uue nime otsingul abistas Microsofti konsultatsioonifirma Interbrand. Nimi viitab üsna selgelt sõnale "bingo", mida kasutatakse, kui leitud on otsitu või kui võidetakse bingomäng.

Viited
------

1. ↑  "Microsoft's New Search at Bing.com Helps People Make Better Decisions | News Center". *news.microsoft.com*. 28.05.2009. Vaadatud 16.12.2018.
2. ↑  "Microsoft Bing rides open source to semantic search".. The Register. 04.06.2009. Vaadatud 16.12.2018. `{{cite web}}`: välislink kohas ``|website=`` (juhend)
3. ↑  "Microsoft to Acquire Powerset".. Bing. 01.07.2008. Originaali arhiivikoopia seisuga 28.12.2009. Vaadatud 16.12.2018. `{{cite web}}`: välislink kohas ``|website=`` (juhend)
4. ↑  "Microsoft and Yahoo seal web deal". BBC News. 29.07.2009. Vaadatud 16.12.2018.
5. ↑  "When will the change happen? How long will the transition take?". Yahoo!. 01.12.2011.
6. ↑  Bright, Peter (16.04.2018). "Microsoft loses exclusivity in shaken up Yahoo search deal". *Ars Technica*. Vaadatud 16.12.2018.
7. ↑  "Bing Unleashing Tiger to Speed Search Results". Search Engine Watch. 30.09.2011. Vaadatud 16.12.2018.
8. ↑  Goldman, David (10.05.2012). "Bing fires at Google with new social search". CNN Money. Vaadatud 16.12.2018.
9. ↑  "Net Marketshare, Market Share Statistics for Internet Technologies". *netmarketshare.com*. Vaadatud 16.12.2018.
10. ↑  Wikipedia, the free encyclopedia. "Web crawler". Vaadatud 16.12.2018.
11. ↑  Sherman, Chris (11.09.2006). "Microsoft Upgrades Live Search Offerings". Search Engine Watch. Originaali arhiivikoopia seisuga 16.10.2006.
12. ↑  Foley, Mary Jo (21.03.2007). "Microsoft severs Live Search from the rest of the Windows Live family". ZDNet. Vaadatud 16.12.2018.
13. ↑  Weinberg, Tamar (03.06.2008). "Keynote with Kevin Johnson at Microsoft". Search Engine roundtable. Vaadatud 16.12.2018.
14. ↑  Singel, Ryan (28.05.2009). "Hands On With Microsoft's New Search Engine: Bing, But No Boom". *Wired*. Vaadatud 16.12.2018.
15. ↑  "The sound of found: Bing!". *Neowin.net*. 28.05.2009. Originaali arhiivikoopia seisuga 31.05.2009.
16. ↑  "Interbrand Blog | Interbrand names Microsoft's new search engine Bing!". Interbrand.com. Originaali arhiivikoopia seisuga 07.01.2010.

Välislingid
-----------

* Veebileht